વિશ્વના કોઈપણ ખૂણે બનતી ઘટના આપણને હચમચાવી મૂકે છે. સતત દોડધામ ભરી જીંદગીમાં અનેક ચિંતાઓ આપણને ઘેરી વળે છે. અનેક સામાજિક, આર્થિક પ્રશ્નો વચ્ચે આપણે સૌ આ જીવનના સંગ્રામમાં લડાઈ લડતા હોઈએ તેવું લાગે છે ત્યારે મનમાં એક જ પ્રશ્ન જાગે છે...મને જ આવું કેમ...અન્ય વ્યક્તિઓ આપણાંથી સુખી છે તેવું સમજીએ છીએ અને પોતાની જાતમાં રહેલી ઉણપો આપણે ખૂંચે છે ત્યારે ફરીવાર આપણે એ જ અનુભૂતિ કરીએ છીએ...મને આવું કેમ...તો આ બધી જ વાતોનો એક જ પુસ્તકના સ્વરૂપમાં લેખક શ્રી આર.ડી.પટેલે બહુ સુંદર અને સરળ ભાષામાં જવાબ આપ્યો છે.